
RAPORT  DE  SPECIALITATE
-la proiectul de hotărâre privind participarea Orașului Boldești-Scăeni la proiectul „Comunitatea - Inovare - Dezvoltare - Resurse Energetice Sustenabile I.D. – R.E.S. 1”

Analizând Proiectul de Hotărâre prin care se propune aprobarea participării Orașului Boldești-Scăeni la proiectul „Comunitatea - Inovare - Dezvoltare - Resurse Energetice Sustenabile I.D. – R.E.S. 1”, am constatat următoarele:
Prin Ordinul nr. 1431/01.11.2023,  Ministerul Energiei a aprobat Ghidul solicitantului - Condiții specifice de accesare a finanțării din Fondul pentru modernizare - Sprijinirea investițiilor în noi capacități de producere a energiei electrice produsă din surse regenerabile pentru autoconsum pentru entități publice.

Oportunitatea oferită de această linie de finanțare face posibilă creșterea ponderii de energie din surse regenerabile în consumul final brut de energie și, implicit creşterea ponderii energiei regenerabile în totalul consumului de energie primară, ca rezultat al investiţiilor de creştere a puterii instalate de producere a energiei electrice din surse regenerabile de energie eoliană, solară sau hidro.

Pentru depunerea și implementarea proiectului „Comunitatea - Inovare - Dezvoltare - Resurse Energetice Sustenabile I.D. – R.E.S. 1” și în acord cu regulile pentru acordrea finanțării prevăzute în Ghidului solicitantului, este oportună încheierea unui parteneriat cu județul Prahova și unități administrative din cadrul Județului, la depunerea și implementarea proiectului „Comunitatea - Inovare - Dezvoltare - Resurse Energetice Sustenabile I.D. – R.E.S. 1”, finanțat din Fondului pentru Modernizare, Programul-cheie 1: Surse regenerabile de energie și stocarea energiei.

Scopul parteneriatului îl constituie realizarea de capacități noi de producție a energiei electrice din surse solare, energie electrică ce va fi utilizată pentru autoconsumul pertenerilor. În acest sens, UAT Oraș Boldești-Scăeni, în calitate de partener, va putea să își acopere, total sau parțial, consumul de energie electrică pentru clădirile publice, școli, grădinițe, spitale și alte locuri de consum publice importante pentru cetățeni, din surse de energie regenerabilă.

Conform Ghidului solicitantului, selecția proiectelor se va realiza conform principiului ”primul venit, primul evaluat și contractat cu respectarea condițiilor din ghid”. Pentru acest motiv este necesară aprobarea în regim de urgență a prezentului proiect de hotărâre, ținând cont că data de depunere a cererilor de finanțare începe la 06.12.2023 ora 9.00.
Faţă de cele menţionate mai sus, consider că adoptarea unei Hotărâri a Consiliului Local privind participarea Orașului Boldești-Scăeni la proiectul „Comunitatea - Inovare - Dezvoltare - Resurse Energetice Sustenabile I.D. – R.E.S. 1” este necesară şi oportună.

